Hortobágy Község Önkormányzatának    		                              4. sz. napirend
Polgármesterétől
________________________________________________________________
E L Ő T E R J E S Z T É S
(a képviselő-testület 2026. május 26-i nyilvános ülésére)

Tárgy: A Versenyképes Járások Program II. üteme keretében a Hortobágyi Hídivásárhoz kapcsolódó egészségügyi és őrzés-védelmi szolgáltatásokra vonatkozó beszerzési eljárások indítása

Tisztelt Képviselő-testület!

A Versenyképes Járások Program II. ütemében Hortobágy Község Önkormányzata konzorciumi keretek között sikeres támogatási kérelmet nyújtott be „Településüzemeltetési eszközbeszerzés Hortobágy és térsége számára, rendezvények lebonyolításához szükséges költségek biztosítása" megnevezéssel. A támogatói okiratot 2026. március 23-i dátummal állította ki a Támogató képviseletében és nevében eljáró Magyar Államkincstár.

A támogatási kérelemhez benyújtott indikatív ajánlat szerint a becsült érték meghaladja a nettó 1 m Ft-ot, de a közbeszerzési értékhatárt (nettó 60 m Ft) nem éri el. Így az önkormányzat beszerzési szabályzata szerint a beszerzési eljárás legalább 3 árajánlat bekérésével lebonyolítható. Az ajánlattevők létszáma bővíthető, viszont a határozatban szükséges a pontos cégadatok szerepeltetése, amely alapján ellenőrízhető, hogy az adott cég tevékenységi körében a feladatok szerepelnek. Amennyiben nem, abban az esetben ajánlattételre nem kérhető fel az adott cég.
Az önkormányzat megvizsgálta az egybeszámítási kötelezettségét is. Ilyen jellegű egyéb tevékenységgel 2026. évben nem tervez.
Jelen előterjesztésben szereplő ajánlattételre felkért cégek egymástól és az ajánlatkérőtől függetlenek, tevékenységi körükbe az elvégzendő feladatok beletartoznak. Az önkormányzat beszerzési szabályzata nem írja elő testületi határozat meghozatalát a beszerzés megindításakor, viszont a pályázati elszámolás során felmerülhet ennek szükségessége, amely a későbbiekben nem reparálható körülmény. 

Kérem a Tisztelt Képviselő-testületet, hogy az előterjesztést megtárgyalni és a határozati javaslatról dönteni szíveskedjen.

Mellékletek:
· 1. számú melléklet Ajánlatkérő levél eü szolgáltatás
· 2. számú melléklet Ajánlattételi adatlap eü szolgáltatás
· 3. számú melléklet Ajánlatkérő levél őrzés-védelem
· 4. számú melléklet Ajánlattételi adatlap őrzés-védelem




I. HATÁROZATI JAVASLAT
Hortobágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdésének. 1. pontjában biztosított feladatkörében, valamint a 107. §-ában biztosított jogkörében eljárva a Versenyképes Járások Program II. üteme keretében a Hortobágyi Hídivásárhoz kapcsolódó egészségügyi és őrzés-védelmi szolgáltatásokra vonatkozó beszerzési eljárások indítása során a Képviselő-testület 
1. elfogadja a beszerzési dokumentációkat.
2. az egészségügyi szolgáltatás biztosítására ajánlattételre az alábbi cégeket javasolja:
a. ERGO-Ambulance Egészségügyi Szolgáltató Korlátolt Felelősségű Társaság (1196Budapest, Batthyány utca 182.; adószám: 25071623-2-43, e-mail: ergoambulance@gmail.com )
b. MEDISEC Egészségügyi és Biztonsági Szolgáltató Korlátolt Felelősségű Társaság (2365Inárcs, Epres utca 10. 1. ajtó; adószám: 32338191-2-13, e-mail: info@medisec.hu )
c. OKTOMED Szolgáltató Betéti Társaság (székhely: 6000 Kecskemét, Bazsarózsa utca 20., adószám: 20912226-2-03, e-mail: info@oktomed.hu )
d. VB Ambulance Hungary Egészségügyi, Kereskedelmi és Szolgáltató Korlátolt Felelősségű Társaság (1194 Budapest, Ungvár u. 16.; adószám: 14037313-1-43, e-mail: info@vbambulance.com )
e. VEKER-TEAM Kereskedelmi és Szolgáltató Korlátolt Felelősségű Társaság (székhely: 4043 Debrecen, Bartók Béla út 2-26., adószám: 12118018-2-09, e-mail: info@vekerteam.hu )
3. az őrzés-védelmi szolgáltatás biztosítására ajánlattételre az alábbi cégeket javasolja:
a. BÁSTYA-BIZTONSÁG-VÉDELEM Kereskedelmi és Szolgáltató Korlátolt Felelősségű Társaság (1095 Budapest, Boráros tér 7. 3. lház. 4. em. 8. ajtó; adószám: 26772523-2-43, e-mail: info.bastyasec@gmail.com)
b. HAJDÚ-GUARD Személy- és Vagyonvédelmi Korlátolt Felelősségű Társaság (4200 Hajdúszoboszló, Deák Ferenc utca 17.; adószám: 11906917-2-09, e-mail: laszlopanisz@gmail.com )
c. PANNON GUARD Biztonsági Szolgáltató Zártkörűen Működő Részvénytársaság (4026 Debrecen, Hatvan utca 39. 2. em. 3. ajtó; adószám: 14821527-2-09, e-mail: madacsi.istvan@pannonguard.hu )
4. felhatalmazza a polgármestert, hogy a beszerzési eljárásokat lefolytassa.

Határidő: azonnal
Felelős: Jakab Ádám András polgármester
                                                                                                           


Hortobágy, 2026. május 15.

	Jakab Ádám András
	polgármester

Az előterjesztést törvényességi szempontból ellenőrizte: 


	Dr. Széles Tamás
	kirendeltség-vezető
